REPUBLIKA HRVATSKA

OSNOVNA ŠKOLA

IVANA MAŽURANIĆA ,

Obrovac Sinjski, Han

KLASA: 003-06/17-01/1

UR.BROJ: 2175-17-01-17-2

Obrovac Sinjski, 16. veljače 2017. god.

**Zapisnik 45. sjednice Školskog odbora održane**

**16. veljače 2017.**

Početak rada u 14:00 sati.

ZAPISNIČAR: Jelena Vrgoč

Predsjednica Školskog odbora Milena Pivac utvrdila je nazočnost članova Školskog odbora:

* IZ REDA NASTAVNIČKOG VIJEĆA: Milena Pivac, Stipe Radić
* ČLAN ŠKOLSKOG ODBORA KOJEG SU IMENOVALI RADNICI: Edita Poljak
* IZ REDA RODITELJA: Marija Tenžera

Sjednici su po službenoj dužnosti nazočni: ravnatelj Tomislav Budimir, tajnica Jelena Vrgoč (zapisničar) , Vesna Ivković (računovođa)

 Na sjednici nisu nazočni:

* PREDSTAVNIK OSNIVAČA: Antonio Šimleša, Ana Tomaševič i Joško Kunac

Nakon što je utvrdila da je na sjednici nazočna većina od ukupnog broja članova Školskog odbora za pravovaljano odlučivanje (nazočno 4 člana) članovi Školskog odbora jednoglasno su usvojili dnevni red nakon čega je predsjednica otvorila sjednicu .

 Nakon što je predsjednica ŠO pozdravila sve članove predložila je sljedeći

##  D N E V N I R E D

1. Verifikacija Zapisnika 44. sjednice Školskog odbora, održane 26. siječnja 2017. (izvjestitelj: predsjednica),
2. Davanje prethodne suglasnosti za zasnivanje radnog odnosa na radnom mjestu učitelja/ice matematike (nepuno radno vrijeme), na određeno (izvjestitelj:ravnatelj)
3. Usvajanje Financijskog izvještaja za 2016. godinu (izvjestitelj:računovođa)
4. Usvajanje Rebalansa I za iskazan poslovni rezultat 2016. (izvjestitelj:računovođa)

 5. Mišljenja i prijedlozi

 Na prijedlog predsjednice Školskog odbora, jednoglasno je prihvaćen predloženi dnevni red i prešlo se na raspravu po pojedinim točkama.

 **Ad.1.) Verifikacija Zapisnika sa 44. sjednice Školskog odbora, održane 26. siječnja 2017. (izvjestitelj: predsjednica),**

Pod ovom točkom dnevnog reda predsjednica Školskog odbora Milena Pivac je konstatirala da je zapisnik sa 44. sjednice dostavljen svim članovima Školskog odbora i upitala ima li itko primjedbi na isti. Kako nitko od članova Školskog odbora nije imao primjedbi, na prijedlog predsjednice jednoglasno je donesena sljedeća

 **ODLUKA**

***Usvaja se zapisnik sa 44. sjednice Školskog odbora Osnovne škole Ivana Mažuranića Obrovac Sinjski, Han održane 26. siječnja 2017. godine.***

 **Ad.2.) Davanje prethodne suglasnosti za zasnivanje radnog odnosa na radnom mjestu učitelja/ice matematike (nepuno radno vrijeme),na određeno (izvjestitelj: ravnatelj)**

Pod ovom točkom dnevnog reda ravnatelj je izvjestio članove Školskog odbora da je učitelj matematike Mato Mihaljević od 3.2.2017. na bolovanju, kako obavljanje poslova ne trpi odgodu, Škola je sukladno čl. 114. zasnovala radni odnos s Anitom Vitić (magistra građevinarstva). Sukladno čl.107. st. 10. alineje 1. ravnatelj je zatražio prethodnu suglasnost Školskog odbora za zasnivanje radnog odnosa s Anitom Vitić, magistrom građevinarstva, na određeno, nepuno radno vrijeme, do povratka Mate Mihaljevića na rad, do zasnivanja radnog odnosa na temelju natječaja ili na drugi propisan način, ali ne dulje od 60 dana, s tim da rok od 60 dana teče od 3.2.2017.. Kako nitko od članova Školskog odbora nije imao primjedbi na prijedlog ravnatelja, članovi Školskog odbora jednoglasno su donijeli

**ODLUKU**

**o davanju prethodne suglasnosti**

***Daje se prethodna suglasnost za zasnivanje radnog odnosa s Anitom Vitić na određeno, nepuno radno vrijeme, na radnom mjestu učiteljice matematike.***

 **Ad.3.) Usvajanje Financijskog izvještaja za 2016. godinu**

Pod ovom točkom dnevnog reda računovođa je po pozicijama obrazložila financijski izvještaj za 2016.. Kako nitko od članova Školskog odbora nije imao primjedbi na prijedlog, članovi Školskog odbora jednoglasno su donijeli

 **ODLUKU**

**o usvajanju Financijskog izvještaja za 2016.**

***Usvaja se Financijski izvještaj za 2016. godinu, koji je sastavni dio ovog zapisnika.***

**Ad.4.) Usvajanje Rebalansa I za iskazan poslovni rezultat 2016. (izvjestitelj:računovođa)**

Pod ovom točkom dnevnog reda računovođa je izvjestila članove Školskog odbora kako je škola poslovala proteklu godinu te je iznjela Rebalans 1. Kako nitko od članova Školskog odbora nije imao primjedbi na prijedlog, članovi Školskog odbora jednoglasno su donijeli

**ODLUKU**

**o usvajanju Rebalansa I za iskazan poslovni rezultat 2016.**

***Usvaja se Rebalans I za iskazan poslovni rezultat 2016., obrazloženje je sastavni dio ovog zapisnika***

**Ad.5 .) Mišljenja i prijedlozi**

Pod ovom točkom dnevnog reda nije bilo rasprave.

Dovršeno u 14:45

Zapiničar: Predsjednica:

Jelena Vrgoč Milena Pivac, dipl.uč